Ariarne Titmus

**Ariarne Elizabeth Titmus** OAM (born 7 September 2000) be Australian swimmer. She be de reigning Olympic champion insyd de women's 200-metre den 400-metre freestyle, she win both events for de 2020 Summer Olympics den de latter event for de 2024 Summer Olympics den de world record holder insyd de long course 200-metre freestyle den 400-metre freestyle events. Insyd 2019 den 2020, she compete wey she represent de Cali Condors insyd de International Swimming League.

## Background
Insyd 2015, Titmus den ein family, wey dey include poppie Steve Titmus, move from Tasmania to Queensland for better training opportunities. She attend secondary school for St Patrick’s College Launceston den St Peter’s Lutheran College insyd Brisbane. She first train as swimmer for Launceston Leisure and Aquatic Centre. Dean Boxall be Titmus ein coach, wey formerly coached Stephanie Rice den Leisel Jones.

## Career
For de 2016 Junior Pan Pacific Swimming Championships, dem hold for August insyd for Hawaii, United States, Titmus win silver medal insyd de 4 × 200 metre freestyle relay, dey split 2:00.13 for de lead-off leg of de relay make she contribute to de final time of 8:05.43, den bronze medal insyd de 400 metre freestyle plus time of 4:09.81, wich na ebe 2.29 seconds behind gold medalist Li Bingjie of China.

Titmus compete insyd de women's 200-metre freestyle event for de 2017 World Aquatics Championships, wey she fini insyd 17th place.

For de 2018 Commonwealth Games, Titmus win three gold medals; insyd de 400 metre freestyle, 800 metre freestyle den de 4 x 200-metre freestyle relay. She sanso win silver medal insyd de 200 metre freestyle.

For 14 December 2018, Titmus set fresh world record wey she win gold medal insyd de women's short course 400-metre freestyle competition of de 2018 FINA World Swimming Championships plus time of 3:53.92, wey she break de record set by Wang Jianjiahe two months earlier by 0.05 seconds. She win further gold medal insyd de 200 metre freestyle den two bronze medals insyd relay events for dis competition.

Na dem select Titmus as one of de 27 swimmers make she represent Australia for de 2019 World Aquatics Championships insyd Gwangju, South Korea. After she fini second for ein heat insyd of de women's 400-metre freestyle, she win de gold medal den break de Oceania record insyd de final plus time of 3:58.76, full second ahead of American swimmer Katie Ledecky. Insyd de 4 × 200 metre freestyle relay de Australian team break de world record wey dem set time of 7:41.50 plus Titmus swim de first leg.

Insyd 2019, na Titmus be member of de inaugural International Swimming League, wey she represent de Cali Condors, wey fini insyd third place insyd de final match insyd Las Vegas, Nevada, insyd December. Titmus win de 400-metre freestyle several times thru out de season, wey dey include de final.

Insyd 2021, Titmus win two gold medals give Australia for de 2020 Summer Olympics insyd Tokyo. She post time of 3:56.69 insyd de 400-metre freestyle final, she edge out world record holder Ledecky by less dan second. She post fresh Olympic Record of 1:53.50 insyd de 200-metre freestyle final, she trail behind Hong Kong ein Siobhán Haughey for most of de race then cam home strongly to push einself in front for de last lap top. Titmus earn silver medal insyd de 800-metre freestyle final, dis time she fini 1.26 seconds behind Katie Ledecky. Na Titmus sanso be part of de relay team wey win bronze insyd de 4 × 200 metre women's freestyle relay, she fini behind China den de US.

For de 2022 Australian Swimming Championships insyd May, Titmus set fresh world record insyd de long course 400-metre freestyle plus time of 3:56.40, wey she break de former record of 3:56.46 set by Katie Ledecky insyd 2016. She lost de record to Summer McIntosh insyd 2023, before she regain am for de 2023 World Aquatics Championships with time of 3:55.38.

For de 2024 Australian Swimming Trials insyd June, Titmus set fresh world record insyd de long course 200-metre freestyle plus time of 1:52.23, wey she break de former record of 1:52.85 set by Mollie O'Callaghan insyd 2023.

For de Paris 2024 Olympics, Titmus win Gold insyd de Women's 400 meters freestyle, wey she finis ahead of Canadian Summer McIntosh den American Katie Ledecky.

## Results insyd major championships

## Career best times

### Long course metres (50 m pool)

: *As of 12 June 2024*

Legend: **WR** – World record; **OC** – Oceanian record; **CR** – Commonwealth record; **NR** – Australian record;

Dem no set records insyd finals: **h** – heat; **sf** – semifinal; **r** – relay 1st leg; **rh** – relay heat 1st leg; **b** – B final; **†** – en route to final mark; **tt** – time trial

### Short course metres (25 m pool)

: *As of 9 December 2021*

Legend: **WR** – World record; **OC** – Oceanian record; **CR** – Commonwealth record; **NR** – Australian record;

Dem no set records insyd finals: **h** – heat; **sf** – semifinal; **r** – relay 1st leg; **rh** – relay heat 1st leg; **b** – B final; **†** – en route to final mark; **tt** – time trial

## World records

### Long course metres

**<sup>a</sup>** split 1:54.27 (1st leg); plis Madison Wilson (2nd leg), Brianna Throssell (3rd leg), Emma McKeon (4th leg)

**<sup>b</sup>** split 1:52.82 (4th leg); plus Madison Wilson (1st leg), Kiah Melverton (2nd leg), Mollie O'Callaghan (3rd leg)

**<sup>c</sup>** split 1:52.41 (4th leg); plus Mollie O'Callaghan (1st leg), Shayna Jack (2nd leg), Brianna Throssell (3rd leg)

### Short course metres

## Olympic records

### Long course metres

## Awards den honours

* Swimming Australia, Swimmer of de Year: 2019
* Swimming Australia, Short Course Swimmer of de Year: 2019
* Swimming Australia, Patron's Award: 2019
* *SwimSwam*, Top 100 (Women's): 2021 (#10), 2022 (#3)
* Olympics.com, Top 5 Moments: Swimming at de 2020 Summer Olympics (#1)
* Medal of the Order of Australia, 2022
* Nominee for Laureus World Sports Award in Breakthrough of de Year: 2022
* Launceston City Council name Aquatic Centre competition pool – Ariarne Titmus Competition Pool.
* Nike commission large mural at de Launceston Aquatic Centre by artist Jos

## References


## External links

* Ariarne Titmus at de International Swimming League (archived)
* Ariarne Titmus at World Aquatics
* Ariarne Titmus at SwimRankings.net
* Ariarne Titmus at Swimming Australia (archived)
* Ariarne Titmus at Olympics.com
* Ariarne Titmus at Olympedia
* Ariarne Titmus at Commonwealth Games Australia
* Ariarne Titmus at de Gold Coast 2018 Commonwealth Games (archived)
* Ariarne Titmus at de Birmingham 2022 Commonwealth Games